ರೂಪಾ ಗಂಗೂಲಿ ಅಥವಾ ರೂಪಾ ಗಂಗೂಲಿ (ಬಂಗಾಳಿ:রূপালী গঙ্গোপাধ্যায়, gônggopaddhae) (25 ನವೆಂಬರ್ 1966 ರಂದು ಜನಿಸಿದ) ಯವರು ಹಿಂದಿ ಮತ್ತು ಬಂಗಾಳಿ ಭಾಷೆಯ ಚಿತ್ರೋದ್ಯಮದ, ಹಾಗೂ ದೂರದರ್ಶನದ ಭಾರತೀಯ ನಟಿಯಾಗಿದ್ದಾರೆ, ಅವರು ಜನಪ್ರಿಯ ದೂರದರ್ಶನ ಧಾರಾವಾಹಿ ಮಹಾಭಾರತ (1988) ದಲ್ಲಿ ದ್ರೌಪದಿ ಯ ಪಾತ್ರವನ್ನು ನಿರ್ವಹಿಸಿದ ಬಳಿಕ ಜನಪ್ರಿಯರಾದರು, ಮತ್ತು ಅವರು ನಟಿಸಿದ ಜನಪ್ರಿಯ ಚಲನಚಿತ್ರಗಳಲ್ಲಿ ಗೌತಮ್ ಘೋಷ್‌ರವರ ಪದ್ಮಾ ನಾಡಿರ್ ಮಾಜಿ (1993), ಅಪರ್ಣಾ ಸೇನ್‌ರವರ ಯುಗಾಂತ್ (1995) ಮತ್ತು ರಿತುಪರ್ಣೋ ಘೋಷ್ ಅವರ ಅಂತರಮಹಲ್ (2006) ಸೇರಿದೆ . == ಆರಂಭಿಕ ಜೀವನ == ಗಂಗೂಲಿಯವರು ಭಾರತದ ಪಶ್ಚಿಮ ಬಂಗಾಳದ ಕೊಲ್ಕತ್ತಾ ಬಳಿಯ ಕಲ್ಯಾಣಿಯಲ್ಲಿ ಜನಿಸಿದರು. ಅವರು ಜಂಟಿ ಕುಟುಂಬದಲ್ಲಿ ಬೆಳೆದರು. == ವೃತ್ತಿಜೀವನ == ಗಂಗೂಲಿಯವರು ಅನಿಲ್ ಕಪೂರ್ ನಟಿಸಿದ, ಸಾಹೆಬ್ ೧೯೮೫ ಚಿತ್ರದಲ್ಲಿ ಬಾಲ ನಟಿಯಾಗಿ ಪಾತ್ರ ವಹಿಸುವುದರ ಮೂಲಕ ಚಿತ್ರಜೀವನಕ್ಕೆ ಪ್ರವೇಶಿಸಿದರು. ಅವರ ಎರಡನೆಯ ಪಾತ್ರವು ಮುಮ್ಮೂಟಿಯವರು ನಾಯಕರಾಗಿದ್ದ ಮಲಯಾಳಂ ಚಿತ್ರವಾದ, ಇತಿಲೆ ಇನಿಯುಮ್ ವಾರು (1986) ಆಗಿತ್ತು. ಪ್ರಮುಖ ನಟಿಯಾಗಿ ಅವರ ನಟನೆಯು ಬಿ.ಆರ್.ಚೋಪ್ರಾ ರವರ ಐತಿಹಾಸಿಕ ಟಿವಿ ಸರಣಿಯಾದ ಮಹಾಭಾರತ (1988) ದಲ್ಲಿನ ದ್ರೌಪದಿ ಪಾತ್ರವಾಗಿದ್ದರೂ, ಅದು ಎಲ್ಲರ ಗಮನವನ್ನು ಸೆಳೆಯಿತು , ಮತ್ತು ಮೃಣಾಲ್ ಸೇನ್ ರವರ, ಏಕ್ ದಿನ್ ಅಚಾನಕ್ (1989) ಚಿತ್ರದಲ್ಲಿನ ನಟನೆಗೂ ಕಾರಣವಾಯಿತು. ಅವರ ಇನ್ನಿತರ ಪ್ರಖ್ಯಾತ ಚಿತ್ರಗಳೆಂದರೆ, ಗೌತಮ್ ಘೋಷ್ ಅವರ ಪ್ರಶಸ್ತಿ ವಿಜೇತ ಚಲನಚಿತ್ರವಾದ ಪದ್ಮಾ ನಾಡಿರ್ ಮಾಜಿ (1993), ಅಪರ್ಣಾ ಸೇನ್ ರವರ ಯುಗಾಂತ್ (1995), ಗೌತಮ್ ಘೋಷ್ ಅವರ ಅಕ್ಬರ್ ಆರನ್ಯೇ (2003), ಮತ್ತು ರಿತುಪರ್ಣೋ ಘೋಷ್ ಅವರ ಅಂತರ್‌ಮಹಲ್ (2006), ಈ ಚಿತ್ರಗಳಲ್ಲಿನ ನಟನೆಯನ್ನು ಹೊರತುಪಡಿಸಿ ಅವರು ಸುಕನ್ಯಾ (1998) ಹಾಗೂ ಇನ್ನಿತರವು ಸೇರಿದಂತೆ ಬಂಗಾಳಿ ಮತ್ತು ಹಿಂದಿ ಭಾಷೆಯ ಹಲವಾರು ದೂರದರ್ಶನ ಸರಣಿಗಳಲ್ಲಿ ನಟಿಸಿದ್ದಾರೆ. ಕೆಲವು ಹಿಂದಿ ಚಲನಚಿತ್ರಗಳಲ್ಲಿ ಕಾರ್ಯನಿರ್ವಹಿಸಿದ ಬಳಿಕ ಅವರು ಕೊಲ್ಕತ್ತಾಗೆ ತೆರಳಿದರು ಮತ್ತು 1990 ರ ದಶಕದಲ್ಲಿ ಹಲವಾರು ಬಂಗಾಳಿ ಚಲನಚಿತ್ರಗಳಲ್ಲಿ ನಟಿಸಿದ ಬಳಿಕ, 2007 ರಲ್ಲಿ ತಮ್ಮ ನೆಲೆಯನ್ನು ಮುಂಬಯಿಗೆ ಬದಲಾಯಿಸಿ ಅಂಜುಮ್ ದತ್ತಾ ಅವರು ನಿರ್ದೇಶಿಸಿದ ಬೌ ಬ್ಯಾರಕ್ಸ್ ಫಾರ್ಎವರ್ (2004) ಎಂಬ ಇಂಗ್ಲೀಷ್ ಚಿತ್ರದಲ್ಲಿ ನಟಿಸಿದರು, ಮತ್ತು ಬಂಗಾಳಿ ಚಲನಚಿತ್ರಗಳಲ್ಲಿ ನಟಿಸುವುದನ್ನು ಮುಂದುವರಿಸಿದರು. ಅವರು ಕರಮ್ ಅಪ್ನಾ ಅಪ್ನಾ (2007) ಎಂಬ ಹಿಂದಿ ಟಿವಿ ಸರಣಿಯಲ್ಲಿ ನಟಿಸುವುದನ್ನು ಪ್ರಾರಂಭಿಸಿ ಲವ್ ಸ್ಟೋರಿ (ಎಸ್ಎಬಿ ಟಿವಿ ಸರಣಿಗಳು) (2007), ಮತ್ತು ಅತೀ ಇತ್ತೀಚಿನ ಅಗಲೆ ಜನಮ್ ಮೋಹೆ ಬಿತಿಯಾ ಹೀ ಕೀಜೋ (2009) ರಲ್ಲಿಯೂ ನಟನೆಯನ್ನು ಮಾಡಿದರು . == ವೈಯಕ್ತಿಕ ಜೀವನ == ೧೯೯೨ ರಲ್ಲಿ ಅವರು ಮೆಕ್ಯಾನಿಕಲ್ ಎಂಜಿನಿಯರ್ ಆದ ಧ್ರುಬಾ ಮುಖರ್ಜಿಯವರನ್ನು ಮದುವೆಯಾದರು. ೧೪ ವರ್ಷಗಳ ವೈವಾಹಿಕ ಜೀವನದ ಬಳಿಕ ದಂಪತಿಗಳು ೨೦೦೭ ರಲ್ಲಿ ಬೇರ್ಪಡೆಯಾದರು ಹಾಗೂ ೨೦೦೯ ರಲ್ಲಿ ಅಧಿಕೃತವಾಗಿ ವಿಚ್ಛೇದನವನ್ನು ಪಡೆದರು.. ಅವರು ಆಕಾಶ್ ಹೆಸರಿನ ಮಗನನ್ನು ಹೊಂದಿದ್ದಾರೆ. ನಂತರ ಅವರು ತಮಗಿಂತ ೧೩ ವರ್ಷ ಕಿರಿಯನಾದ ಗಾಯಕ ದಿಬ್ಯೇಂದು ಅವರೊಂದಿಗೆ ಮುಂಬಯಿಯ ಫ್ಲಾಟ್‌ನಲ್ಲಿ ನೆಲೆಸಿದ್ದರು. ನಂತರ ಗಂಗೂಲಿಯವರು ದಿಬ್ಯೇಂದು ಅವರಿಂದ ಬೇರ್ಪಡೆಯಾದರು, ಮತ್ತು ಇದೀಗ ದಿಬ್ಯೇಂದು ಅವರು ಮತ್ತೊಬ್ಬ ಬಂಗಾಳಿ ಚಲನಚಿತ್ರ ಮತ್ತು ಟಿವಿ ನಟಿಯಾದ ಸ್ವಸ್ತಿಕಾ ಅವರೊಂದಿಗೆ ಇದ್ದಾರೆ. ಸ್ಟಾರ್ ಪ್ಲಸ್ನ ಜನಪ್ರಿಯ ರಿಯಾಲಿಟಿ ಶೋ ಸಚ್ ಕಾ ಸಾಮ್ನಾ (2009) ದ ಮುಕ್ತಾಯದ ಭಾಗ ಮತ್ತು ಬ್ರಿಟಿಷ್ ರಿಯಾಲಿಟಿ ಶೋ ದಿ ಮೂಮೆಂಟ್ ಆಫ್ ಟ್ರೂತ್ ದ ಭಾರತೀಯ ಅವತರಿಣಿಕೆಯಲ್ಲಿನ ಅವರ ಕಾಣಿಸಿಕೊಳ್ಳುವಿಕೆಯು ಮಾಧ್ಯಮದಲ್ಲಿ ಸಂಚಲನವನ್ನು ಉಂಟುಮಾಡಿತು. == ಚಲನಚಿತ್ರಗಳ ಪಟ್ಟಿ == ಸಾಹೆಬ್ (1985) ಇತಿಲೆ ಇನಿಯುಮ್ ವರು (1986) ಮಹಾಭಾರತ (1988 ಟಿವಿ ಸರಣಿ) ಏಕ್ ದಿನ್ ಅಚಾನಕ್ (1989) ಕಮಲಾ ಕೀ ಮೌತ್ (1989) ಪ್ಯಾರ್ ಕಾ ದೇವತಾ (1990) ಬಾಹರ್ ಆನ್ ತಕ್ (1990) ಮೀನಾ ಬಜಾರ್ (1991) ಇನ್ಸ್‌ಪೆಕ್ಟರ್ ಧನುಷ್ (1991) ಸೌಗಂಧ್ (1991) "ಕದನ " ಕನ್ನಡ (1991) ವಿರೋಧಿ (1992) ನಿಶ್ಚಯ್ (1992) ಜನನಿ ಅಕಾ ಮದರ್ (1993 ಪದ್ಮಾ ನಾಡಿರ್ ಮಾಜಿ (1993) ಗೋಪಾಲಾ (1994) ಯುಗಾಂತ್ (1995) ವೃಂದಾವನ ಫಿಲ್ಮ್ ಸ್ಟುಡಿಯೋಸ್ (1996) ಸುಕನ್ಯಾ (1998 ಟಿವಿ ಸರಣಿ) ಬಾರಿವಾಲಿ (2000) ಅಕ್‌ಬಾರ್ ಅರನ್ಯೇ (2003) ಮಾಹುಲ್‌ಬನೀರ್ ಸೆರೆಂಗ್ (2004) ಬೌ ಬ್ಯಾರಾಕ್ಸ್ ಫೋರ್‌ಎವರ್ (2004) ಶೂನ್ಯೋ ಎ ಬುಕೇ (2005) ಏಕ್ ಮುತೋ ಚಾಬಿ (2005) ಕ್ರಾಂತಿಕಾಲ್ (2005) ಅಂತರ್‌ಮಹಲ್ (2006) ಕರಣ್ ಅಪ್ನಾ ಅಪ್ನಾ (ಟಿವಿ ಸರಣಿ) (2007) ಲವ್ ಸ್ಟೋರಿ (ಎಸ್‌ಎಬಿ ಟಿವಿ ಸರಣಿ) (2007) ವಕ್ತ್ ಬತಾಯೇಗಾ ಕೌನ್ ಅಪ್ನಾ ಕೌನ್ ಪರಾಯಾ (ಟಿವಿ ಸರಣಿ) (2008) ಲಕ್‌ (2009) ಕಸ್ತೂರಿ (ಟಿವಿ ಸರಣಿ) (2009) ಅಗ್ಲೇ ಜನಮ್ ಮೋಹೆ ಬಿತಿಯಾ ಹೀ ಕೀಜೋ (2009) ಸಚ್ ಕಾ ಸಾಮ್ನಾ (2009) (ಟಿವಿ ಸರಣಿ) == ಉಲ್ಲೇಖಗಳು == == ಬಾಹ್ಯ ಕೊಂಡಿಗಳು == ಅಂತರಜಾಲ ಸಿನೆಮಾ ದತ್ತಸಂಚಯದಲ್ಲಿ ಗಂಗೂಲಿ ಟೆಂಪ್ಲೇಟು:()